Diari Oficial de la Generalitat Valenciana


Sumari del DOGV 7158, del 22-11-2013 (2013/11789)

Notificació d'informació prèvia, en relació amb l'inici del procediment de regularització o d'extinció de la Fundación para el Fomento de la Cultura Preventiva de la Seguridad Vial de la Comunidad Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7158

Data del DOGV
:   22-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11579


Organisme emissor
:   Conselleria de Governació i Justícia

Tipus de document
:   Anunci

Notificació d'informació prèvia, en relació amb l'inici del procediment de regularització o d'extinció de la Fundación para el Fomento de la Cultura Preventiva de la Seguridad Vial de la Comunidad Valenciana. [2013/11495]  
Per l'Acord de la Secretaria Autonòmica de Justícia de 13 de juny de 2013, s'ha establit l'obertura d'un període d'informació prèvia en relació amb els aspectes que a continuació s'exposen.  
A la vista de les dades que hi ha en el Registre de Fundacions de la Comunitat Valenciana, es desprén que la Fundación para el Fomento de la Cultura Preventiva de la Seguridad Vial de la Comunidad Valenciana no ha complit l'obligació legal de retre comptes, ni de presentació de pressupostos o plans d'actuació en cap dels exercicis des de l'exercici econòmic de 2009. Així mateix, no hi ha constància del funcionament de la Fundació, ni del compliment dels fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc consta la solicitud ni la documentació acreditativa que pogueren justificar, si és el cas, les circumstàncies ressenyades anteriorment, ja que la Fundació està immersa en algun procediment de modificació estatutària, fusió o extinció d'esta.  
Les omissions mencionades, que afecten el funcionament del Registre de Fundacions, fan procedent que eixe patronat inicie els tràmits necessaris per a regularitzar-ne la situació, o, si a això pertocara, solicitar-ne l'extinció, d'acord amb el que s'ha establit per la normativa; i, a falta d'això, el protectorat podrà instar la corresponent resolució judicial d'extinció.  
Atés que no s'ha pogut practicar la notificació personal d'este acte administratiu, procedix la publicació d'este en el Diari Oficial de la Comunitat Valenciana, així com en el tauler d'edictes de l'Ajuntament, en l'últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indica que, a l'efecte del coneixement íntegre i constància d'este, l'interessat podrà personar-se en el termini de 10 dies, comptadors des de l'endemà de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'Ajuntament corresponent, en el Servici d'Entitats Jurídiques de la Conselleria de Governació i Justícia, carrer Castán Tobeñas, número 77, torre 4, ciutat administrativa 9 d'Octubre, de València.   
Així mateix, es concedix un termini de 15 dies, comptadors a partir de l'endemà d'esta publicació o de la personació, si és el cas, perquè, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga alegar i presentar els documents o les justificacions que es consideren convenients.  
Interessat: Fundación para el Fomento de la Cultura Preventiva de la Seguridad Vial de la Comunidad Valenciana.  
Últim domicili conegut: carrer Batxiller, número 7, 1r, 2a, CP 46532, València.  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 17 d'octubre de 2013.- El secretari autonòmic de Justícia: Antonio Gastaldi Mateo.